Jegyzőkönyv  
Készült: 2014. december 22-én az Önkormányzati Hivatal tanácstermében a Képviselő-testület közmeghallgatással egybekötött nyilvános ülésén.

Jelen vannak:   Németh László polgármester 

 Varga Attila alpolgármester



 Milon László



 Sipos Gyuláné



 Kálozi Sándor



 Boskóné Dr Tabányi Annamária aljegyző

Németh László polgármester: Köszönti a megjelenteket, megállapítja, hogy a képviselő-testület határozatképes, mert 5 főből 5 fő megjelent. A polgármester megállapítja, hogy a lakosság részéről nem jelent meg senki a közmeghallgatáson.

Megnyitja az ülést 10 órakor.

Javaslatot tesz az ülés napirendjére az alábbiak szerint:
1./ Közmeghallgatás

Előadó: polgármester

2./ Egyéb ügyek

Előadó:polgármester

A Képviselő-testület az ismertetett napirendet 5 igen szavazattal elfogadta és az alábbi határozatot hozta:

Kunpeszér Község Önkormányzat Képviselő-testületének
199/2014.(XII.22.) határozata
Napirend elfogadása

Kunpeszér Község Önkormányzat Képviselő-testülete 2014. december 22. napján megtartott ülésének napirendjét a következők szerint határozza meg:

1./ Közmeghallgatás

Előadó: polgármester

2./ Egyéb ügyek

Előadó:polgármester

I.Napirendi pont tárgyalása

1./ Közmeghallgatás

Előadó: polgármester

Boskóné Dr. Tabányi Annamári aljegyző elmondja, hogy Magyarország helyi önkormányzatairól szóló 2011. évi CLXXXIX. törvény 54. §-a értelmében „ A képviselő-testület évente legalább egyszer előre meghirdetett közmeghallgatást tart, amelyen a helyi lakosság és a helyben érdekelt szervezetek képviselői a helyi közügyeket érintő kérdéseket és javaslatot tehetnek. Az elhangzott javaslatra, kérdésre a közmeghallgatáson vagy legkésőbb tizenöt napon belül választ kell adni.” 
A közmeghallgatás a helyben szokásos módon az előírásoknak megfelelően meghirdetésre került.
Németh László polgármester elmondja, hogy a közmeghallgatás során a lakosságnak a településrendezési terv módosításához kapcsolódó észrevételeit, véleményét, igényeit szerettük volna elsősorban megtudni. Tekintettel arra, hogy a december 17-i szakhatósági egyeztetésen az állami főépítész nem tudott részt venni, így 2015. január elején Szegeden kerül sor vele az egyeztető tárgyalásra. A december 17-i egyeztetésen valamennyi képviselő jelen volt, így most annak részletes ismertetéstől eltekint (-mivel a testületi tagokon kívül más nem jelent meg a mai közmeghallgatáson), egyébként is külön jegyzőkönyv kész arról.
II.Napirendi pont tárgyalása

Egyéb ügyek

Előadó: polgármester

Németh László polgármester elmondja, hogy 

- a szociális célú tűzifa rászorulókhoz való eljuttatásának költségeit az önkormányzatnak kell fedeznie. A szállítási költség kb 50.000,- Ft, a fűrészelés és házhozszállítás 50-100 e Ft-ot tesz ki előreláthatólag. Javasolja, hogy ezen kiadásokat az önkormányzat vállalja, biztosítva 150.000,- Ft-ot ezen célra a tartalék terhére.

A Képviselő-testület 5 igen szavazattal – ellenszavazat és tartózkodás nélkül - az alábbi határozatot hozta:

Kunpeszér Község Önkormányzat Képviselő-testületének
200/2014.(XII.22.) határozata
Kunpeszér Községi Önkormányzat Képviselő-testülete úgy határoz, hogy a szociális tűzifa szállításához, aprításához, rászorulókhoz történő eljuttatáshoz,  kapcsolódó költségek fedezetére 150.000,- Ft-ot biztosít a 2014. évi költségvetéséből a tartalék terhére.

Felelős:polgármester

Határidő:folyamatos

- a művelődési ház folyamatosan beázik a bejárati oldalon, annak megjavítása időszerű. Egy bádogos szakember már megnézte, sajnos az esővédő befelé lejt, így előtetőt szükséges rá csináltatni. Javasolja ezen munkák fedezetére 500.000,- Ft biztosítását a tartalék terhére.
A Képviselő-testület 5 igen szavazattal – ellenszavazat és tartózkodás nélkül - az alábbi határozatot hozta:

Kunpeszér Község Önkormányzat Képviselő-testületének
201/2014.(XII.22.) határozata

Kunpeszér Községi Önkormányzat Képviselő-testülete úgy határoz, hogy a Művelődési Házhoz előtető kialakításához kapcsolódó költségek fedezetére 500.000,- Ft-ot biztosít a 2014. évi költségvetéséből a tartalék terhére.

Felelős:polgármester

Határidő:folyamatos
· a Posta jelezte, hogy beázik a bejárati ajtó felől. Szükséges lenne egy szélfogó megépítése. A régi postától levett szélfogó nem helyezhető jelenlegi állapotában oda, annak átalakításához szakember igénybevétele szükséges. A következő ülésre árajánlatot kérünk több építési vállalkozótól.

Mivel az ülésnek több napirendje, kérdés és hozzászólás nem volt a polgármester azt 10 óra 45 perckor bezárta.

Km.f.

 


Németh László                            

       Boskóné Dr. Tabányi Annamária


polgármester                                  

        
       aljegyző
